ΑΠΟΦΑΣΗ ΤΗΣ ΕΠΙΤΡΟΠΗΣ της 24ης Ιουνίου 1993 για τα μέτρα προστασίας από τον αφθώδη πυρετό στη Βουλγαρία και για την τροποποίηση για τρίτη φορά της απόφασης 93/242/ΕΟΚ και την κατάργηση της απόφασης 93/343/ΕΟΚ

(93/372/ΕΟΚ)Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

την οδηγία 91/496/ΕΟΚ του Συμβουλίου της 15ης Ιουλίου 1991 περί θεσπίσεως των γενικών αρχών οι οποίες διέπουν τη διοργάνωση κτηνιατρικών ελέγχων για ζώα που εισέρχονται στην Κοινότητα από τρίτες χώρες και περί τροποποιήσεως των οδηγιών 89/662/ΕΟΚ, 90/425/ΕΟΚ και 90/675/ΕΟΚ (1), όπως τροποποιήθηκε τελευταία από την απόφαση 92/438/ΕΟΚ του Συμβουλίου (2), και ιδίως το άρθρο 18 παράγραφος 7,

την οδηγία 90/675/ΕΟΚ του Συμβουλίου της 10ης Δεκεμβρίου 1990 περί θεσπίσεως των γενικών αρχών οι οποίες διέπουν τη διοργάνωση κτηνιατρικών ελέγχων για προϊόντα που εισέρχονται στην Κοινότητα από τρίτες χώρες (3), όπως τροποποιήθηκε τελευταία από την οδηγία 92/118/ΕΟΚ (4), και ιδίως το άρθρο 19 παράγραφος 7,

την οδηγία 90/425/ΕΟΚ του Συμβουλίου της 26ης Ιουνίου 1990 σχετικά με τους κτηνιατρικούς και ζωοτεχνικούς ελέγχους που εφαρμόζονται στο ενδοκοινοτικό εμπόριο ορισμένων ζώντων ζώων και προϊόντων με προοπτική την υλοποίηση της εσωτερικής αγοράς (5), όπως τροποποιήθηκε τελευταία από την οδηγία 92/118/ΕΟΚ, και ιδίως το άρθρο 10,

Εκτιμώντας:

ότι επιβεβαιώθηκε κρούσμα αφθώδους πυρετού στη Βουλγαρία-

ότι η Επιτροπή πραγματοποίησε αποστολή στη Βουλγαρία για να εξετάσει την κατάσταση όσον αφορά τον αφθώδη πυρετό-

ότι σημειώθηκε ένα μόνο κρούσμα αφθώδους πυρετού στη Βουλγαρία και η αρρώστια περιορίσθηκε σε ένα ορισμένο μέρος του βουλγαρικού εδάφους- ότι τα προστατευτικά μέτρα που θεσπίστηκαν με την απόφαση της Επιτροπής 93/343/ΕΟΚ όσον αφορά τα προστατευτικά μέτρα έναντι του αφθώδους πυρετού στη Βουλγαρία και την τροποποίηση της απόφασης 93/242/ΕΟΚ (6), δύναται να περιορισθεί σε ορισμένα μέρη του βουλγαρικού εδάφους-

ότι απαιτείται να προστεθούν ορισμένες περιοχές της Βουλγαρίας στο παράρτημα Β της απόφασης 93/242/ΕΟΚ της Επιτροπής της 30ής Απριλίου 1993 όσον αφορά την εισαγωγή στην Κοινότητα ορισμένων ζώντων ζώων και των προϊόντων τους καταγωγής ορισμένων ευρωπαϊκών χωρών σε σχέση με τον αφθώδη πυρετό (7)-

ότι, για λόγους νομικής διαφάνειας, απαιτείται να καταργηθεί η απόφαση 93/343/ΕΟΚ της Επιτροπής-

ότι η απόφαση αυτή είναι σύμφωνη με τη γνώμη της Μόνιμης Κτηνιατρικής Επιτροπής,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

1. Τα κράτη μέλη δεν επιτρέπουν την εισαγωγή στην επικράτεια της Κοινότητας ζωντανών βοοειδών, αιγοπροβάτων, χοίρων και άλλων διχήλων ζωικών ειδών τα οποία προέρχονται ή διέρχονται από τις ακόλουθες περιοχές της Βουλγαρίας: Plovdiv, Smoljan, Stara Zagora, Haskova, Kardzali, Sliven, Jambol, Burgas.

2. Τα κράτη μέλη δεν επιτρέπουν την αποστολή ζωντανών βοοειδών, αιγοπροβάτων, χοίρων και λοιπών διχήλων ζωικών ειδών σε άλλα κράτη μέλη μέσω των περιοχών της Βουλγαρίας που αναφέρονται στην παράγραφο 1.

Άρθρο 2

Τα κράτη μέλη δεν επιτρέπουν την εισαγωγή προϊόντων βοοειδών, αιγοπροβάτων, χοίρων και λοιπών διχήλων ζωικών ειδών προερχομένων από τις περιφέρειες της Βουλγαρίας που αναφέρονται στο άρθρο 1 παράγραφος 1.

Άρθρο 3

Το παράρτημα Β της απόφασης 93/242/ΕΟΚ αντικαθίσταται από το παράρτημα της απόφασης αυτής.

Άρθρο 4

Καταργείται η απόφαση 93/343/ΕΟΚ της Επιτροπής.

Άρθρο 5

Η παρούσα απόφαση απευθύνεται στα κράτη μέλη.

Βρυξέλλες, 24 Ιουνίου 1993.

Για την Επιτροπή

Rene STEICHEN

Μέλος της Επιτροπής

(1) ΕΕ αριθ. L 268 της 24. 9. 1991, σ. 56.

(2) ΕΕ αριθ. L 243 της 25. 8. 1992, σ. 27.

(3) ΕΕ αριθ. L 373 της 31. 12. 1990, σ. 1.

(4) ΕΕ αριθ. L 62 της 15. 3. 1993, σ. 49.

(5) ΕΕ αριθ. L 224 της 18. 8. 1990, σ. 29.

(6) ΕΕ αριθ. L 137 της 8. 6. 1993, σ. 31.

(7) ΕΕ αριθ. L 110 της 4. 5. 1993, σ. 36.

ΠΑΡΑΡΤΗΜΑ

"ΠΑΡΑΡΤΗΜΑ Β

ΧΩΡΕΣ ΠΟΥ ΥΠΟΚΕΙΝΤΑΙ ΣΤΟΥΣ ΠΕΡΙΟΡΙΣΜΟΥΣ ΤΟΥ ΚΕΦΑΛΑΙΟΥ ΙΙ

- Σλοβενία

- Τσεχική Δημοκρατία

- Σλοβακική Δημοκρατία

- Ουγγαρία

- Ρουμανία

- Πολωνία (1)

- Εσθονία

- Βουλγαρία (2)

- Λιθουανία

- Πρώην Γιουγκοσλαβική Δημοκρατία της Μακεδονίας (2)

- Λετονία

(3) Για νωπό κρέας και προϊόντα κρέατος μόνον.

(4) Εφαρμόζεται μόνον στις ακόλουθες περιοχές της Βουλγαρίας: Vidin, Kjustedil, Rousse, Mihajlovograd, Blagoevgrad, Razgrad, Vratza, Rasardjik, Targovichte, Pleven, Silistra, Sofia, Lovetch, Choumen, Sofia-Ville, Veliko Tarnovo, Tolbuhin, Pernik, Gabrovo, Varna."